**Allen Iverson** (født 7. juni 1975) er en amerikansk basketballspiller. Iverson er 1,83 meter høy, og var dermed blant de minste spillerne i NBA, selv om han raver 18 cm over ligaens laveste spiller; Earl Boykins. Til tross for sin noe mangelfulle størrelse var han en av ligaens største stjerner, og ble kåret til NBAs mest verdifulle spiller i 2001. Han har vunnet prisen for beste spiller i All Star-kampene flere ganger. Hans kallenavn er «The Answer», og den første skoen han lagde med Reebok het «The question».

Iverson startet proffkarrieren i 1996, og har spilt for Philadelphia 76ers omtrent hele karrieren, han byttet nemlig til Denver Nuggets i slutten av 2006. I 2008 kom han til Detroit Pistons før de nektet å fornye kontrakten hans etter sesongen. Da plukket Philadelphia han opp, og ga han en kontrakt.

College-karriere
----------------

Iverson spilte to sesonger for Georgetown Hoyas, basketballaget til Georgetown University, fra 1994 til 1996 før han ble trukket opp til NBA av klubben Philadelphia 76ers.

For collegelaget spilte han totalt 67 kamper der han startet 66 av dem. Iverson scoret i gjennomsnitt 25 poeng per kamp, ga i gjennomsnitt 4,7 målgivende pasninger per kamp og stjal ballen fra motspilleren gjennomsnittlig 3,35 ganger per kamp.

NBA-karriere
------------

### Philadelphia 76ers

I 1996 ble Allen Iverson trukket opp til NBA i første opptaksrunde av klubben Philadelphia 76ers. Det skulle senere vise seg at Iverson ble i klubben i hele 10 sesonger før han ble byttet til Denver Nuggets.

I 2005/06-sesongen spilte Iverson 72 kamper for Philadelphia 76ers der han startet dem alle. Han scoret i gjennomsnitt 33 poeng per kamp og stjal ballen fra motstanderen i gjennomsnitt 1,94 ganger per kamp. Iverson spilte denne sesongen gjennomsnittlig 43,1 minutter per kamp. Han traff på 44,7 % av skuddene sine fra banen og 81,4 % fra straffelinjen. Denne sesongen scoret han også sitt 17 000 poeng for klubben.

### Denver Nuggets

Tidlig i 2006 ble Allen Iverson byttet til Denver Nuggets. Etter å ha blitt byttet dit i 2006 fra Philadelphia 76ers har han tatt rollen som lagets point guard, selv om mange vil si at hans virkelige talent vises mest dersom han spiller shooting guard.

### Detroit Pistons

3. november 2008 ble Allen Iverson byttet til Detroit Pistons for Chauncey Billups, Antonio McDyess og Cheikh Samb.

### Comeback for Philadelphia 76ers

Etter 2008/09-sesongen ble det ingen avtale mellom Detroit Pistons og Iverson. Dette var trolig grunnet uoverenstemmelser angående spilletid og Iversons rolle på laget. Iverson hadde tidligere uttrykt at han var svært misfornøyd med å ikke starte kamper. Senere i 2009 plukket Philadelphia 76ers han opp, og ga han en kontrakt. I 2010 gikk kontrakten hans ut, og siden ingen NBA-klubber hadde tilbudt han en ny klubb før 2010/11-sesongen signerte han en toårskontrakt for Beşiktaş Cola Turka verdt 4 millioner dollar; en betydelig midre sum enn han har tjent tidligere da han har tjent opptil 5 ganger så mye.

Utmerkelser
-----------

I debutsesongen ble han kåret til ligaens beste førsteårsspiller. Iverson er veldig rask, svært god defensivt og en glimrende skytter. Han blir imidlertid ofte kritisert for å være for egoistisk i sin spillestil, og enkelte hevder at han er mer opptatt av sin egen scoringsstatistikk enn at laget vinner. Til tross for dette ledet Iverson Philadelphia 76ers til NBA-finalen i 2001, men der tapte laget mot Los Angeles Lakers.

Iverson var NBAs toppscorer i 1999, 2001, 2002 og 2005].

### OL-medaljer

* OL 2004 Hellas’ flagg Athen: Bronse i basketball med USA.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Allen-Iverson, besøkt 9. oktober 2017[Hentet fra Wikidata]
2. ↑   espn.go.com[Hentet fra Wikidata]
3. ↑   College Basketball at Sports-Reference.com, besøkt 28. juli 2020[Hentet fra Wikidata]
4. ↑   espn.go.com[Hentet fra Wikidata]
5. ↑   espn.go.com[Hentet fra Wikidata]
6. ↑  «Artikkel om Iversons Tyrkia-karriere» **(norsk)**. Aftenposten. Arkivert fra originalen 30. oktober 2010. Besøkt 29. oktober 2010.

Kilder
------

* Iverson bio hos NBA

Eksterne lenker
---------------

* (en) Offisielt nettsted Rediger på Wikidata

* (en) Allen Iverson – kategori av bilder, video eller lyd på Commons Rediger på Wikidata
* (en) Allen Iverson på Internet Movie Database Rediger på Wikidata

* (en) Allen Iverson hos The Movie Database Rediger på Wikidata
* (de) Allen Iverson – Munzinger Sportsarchiv Rediger på Wikidata

* (en) Allen Iverson – Olympics.com Rediger på Wikidata

* (en) Allen Iverson – Olympedia Rediger på Wikidata

* (en) Allen Iverson – Sports-Reference (OL-resultater – arkivert) Rediger på Wikidata

* (en) Allen Iverson – FIBA Rediger på Wikidata

* (en) Allen Iverson – eurobasket.com Rediger på Wikidata

* (en) Allen Iverson – Basketball-Reference.com Rediger på Wikidata
* (en) Allen Iverson på Twitter Rediger på Wikidata

* (en) Allen Iverson på Facebook Rediger på Wikidata

* (en) Allen Iverson på Instagram Rediger på Wikidata

| * v
* d
* r
USAs tropp – Basketball under Sommer-OL 2004 - bronsemedalje |
| --- |
| 
* Iverson
* Marbury
* Wade
* Boozer
* Anthony
* James
* Okafor
* Marion
* Stoudemire
* Duncan
* Odom
* Jefferson
* Landslagstrener: Brown

 | Det amerikanske flagget |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Geni **·** VIAF **·** LCCN **·** ISNI **·** NKC **·** Munzinger (sport) **·** MusicBrainz
 |